Dominika Fričová

MUDr. RNDr. **Dominika Fričová**, PhD. (* 1983, Žiar nad Hronom) je slovenská neurobiologička, vedúca Oddelenia výskumu Parkinsonovej choroby v Neuroimunologickom ústave SAV. Pôsobí aj ako folková pesničkárka.

## Štúdium
V rokoch 2001 až 2006 študovala biochémiu na Prírodovedeckej fakulte Univerzity Komenského v Bratislave, kde získala magisterský titul. V rokoch 2003 až 2010 študovala všeobecné lekárstvo na Lekárskej fakulte Univerzity Komenského v Bratislave, kde dosiahla titul MUDr. V roku 2006 začala svoje doktorandské štúdium odboru biochémie na Prírodovedeckej fakulte Univerzity Komenského v Bratislave a v roku 2011 obhájila titul PhD.

## Život
Po skončení PhD. štúdia odišla do Kodane, kde v roku 2012 pôsobila 10 mesiacov ako Visiting/Research Scientist na inštitúciách Kræftens Bekæmpelse (Danish Cancer Society), Denmark a Biomedreg, Palackého univerzita, Olomouc. Od novembra 2013 do marca 2014 absolvovala tréning v oblasti výskumu embryonálnych kmeňových buniek a nových transgénnych technológií v Institute of Diabetes and Regeneration Research, Stem Cell Centre na HelmholtzZentrum München institution v Nemecku. V roku 2015 dokončila svoje postdoktorandské štúdiá v Ústave molekulárnej genetiky Akademie věd České republiky. V rámci štúdia sa venovala výskumnej téme generovania myšacích modelov (knock-out/knock-in) prostredníctvom nových metód zacielenia (TALENs a CRISPR/Cas9 systém) a generovania modelov pre in vivo štúdium starnutia. Jej posledným zahraničným pôsobiskom bola jedna z najlepších kliník na svete – Mayo Clinic v Minnesote, kde do roku 2020 pracovala ako vedecký pracovník v oblasti výskumu Parkinsonovej choroby. V apríli 2020 sa rozhodla vrátiť späť na Slovensko a pracovať ako vedecký pracovník oddelenia výskumu Parkinsonovej choroby v Neuroimunologickom ústave Slovenskej akadémie vied, v. v. i. Okrem spomenutých úspechov založila aj občianske združenie Žijem vedu, ktoré spája slovenských vedcov.

Vo svojej odbornej práci sa sústreďuje na molekulárnu a bunkovú biológiu, pričom využíva metódy klonovania, transgénne myši, modely myší, biochemické proteínové testy, konfokálnu mikroskopiu, porovnávaciu genomiku, bunkovú kultúru, fluorescenčnú mikroskopiu, techniku polymerázovej reťazovej reakcie (PCR), Crispr/Cas9.

## Hudobná tvorba
Venuje sa aj hudobnej tvorbe, ako folková pesničkárka vydala v roku 2019 debutový album *O poliach a snehu*.

## Osobný život
V rokoch 20152019 bola vydatá za IT podnikateľa a politika Michala Trubana. Prechodne spolu žili v Jacksonville na Floride, kde pracovala na výskume Parkinsonovej choroby.

## Personálna bibliografia
Medzi jej najvýznamnejšie publikácie patria:
* Jens O. Watzlawik, Xu Hou, Dominika Fricova, Chloe Ramnarine, Sandeep K. Barodia, Tania F. Gendron, Michael G. Heckman, Michael DeTure, Joanna Siuda, Zbigniew K. Wszolek, Clemens R. Scherzer, Owen A. Ross, Guojun Bu, Dennis W. Dickson, Matthew S. Goldberg, Fabienne C. Fiesel & Wolfdieter Springer. (2021) Sensitive ELISA-based detection method for the mitophagy marker p-S65-Ub in human cells, autopsy brain, and blood samples. Autophagy 17:9, pages 26132628.
* Puschmann A, Fiesel FC, Caulfield TR, Hudec R, Ando M, Truban D, Hou X, Ogaki K, Heckman MG, James ED, Swanberg M, Jimenez-Ferrer I, Hansson O, Opala G, Siuda J, Boczarska-Jedynak M, Friedman A, Koziorowski D, Rudzińska-Bar M, Aasly JO, Lynch T, Mellick GD, Mohan M, Silburn PA, Sanotsky Y, Vilariño-Güell C, Farrer MJ, Chen L, Dawson VL, Dawson TM, Wszolek ZK, Ross OA, Springer W. Heterozygous PINK1 p.G411S increases risk of Parkinson's disease via a dominant-negative mechanism. Brain. 2017 Jan;140(1):98-117. doi: 10.1093/brain/aww261. Epub 2016 Nov 2. Erratum in: Brain. 2017 Jun 1;140(6):e37. PMID: 27807026; PMCID: PMC5379862.
* Truban D, Hou X, Caulfield TR, Fiesel FC, Springer W. PINK1, Parkin, and Mitochondrial Quality Control: What can we Learn about Parkinson's Disease Pathobiology? J Parkinsons Dis. 2017;7(1):13-29. doi: 10.3233/JPD-160989. PMID: 27911343; PMCID: PMC5302033.
* Jakubkova M, Dzugasova V, Truban D, Abelovska L, Bhatia-Kissova I, Valachovic M, Klobucnikova V, Zeiselova L, Griac P, Nosek J, Tomaska L. Identification of Yeast Mutants Exhibiting Altered Sensitivity to Valinomycin and Nigericin Demonstrate Pleiotropic Effects of Ionophores on Cellular Processes. PLoS One. 2016 Oct 6;11(10):e0164175. doi: 10.1371/journal.pone.0164175. PMID: 27711131; PMCID: PMC5053447.
* Pevala V, Truban D, Bauer JA, Košťan J, Kunová N, Bellová J, Brandstetter M, Marini V, Krejčí L, Tomáška Ľ, Nosek J, Kutejová E. The structure and DNA-binding properties of Mgm101 from a yeast with a linear mitochondrial genome. Nucleic Acids Res. 2016 Mar 18;44(5):2227-39. doi: 10.1093/nar/gkv1529. Epub 2016 Jan 6. PMID: 26743001; PMCID: PMC4797282.

## Ocenenia
* Award from the organizers of the Central European Summer Course (CESC) 2008 on Biology of pathogenic Candida species: Genetics, genomics and diagnostics
* 7th Annual Alliance for Healthy Aging Conference Travel Award
* Center for biomedical discovery pilot awards – Mitophagy: The new player in senescent cells targeting
* Center for biomedical discovery pilot awards – The role of senescence in nervous system: novel tools and approaches
* Ocenenie L´Oréal-UNESCO Pre ženy vo vede

## Referencie

## Externé odkazy
* Dominika Fričová – profil a publikačná činnosť na webe SAV
* Neurobiologička Dominika Fričová: Chcem lepší svet pre slovenskú vedu – rozhovor na portáli *Veda na dosah* CVTI SR (2020)
* Neurovedkyňa Fričová získala ocenenie za výskum Parkinsonovej choroby – rozhovor v denníku *[[SME]]* (2020)
* V 37 rokoch si dala zmraziť vajíčka. Ranilo ma, keď mi vraveli, že som karieristka, lebo nemám deti, hovorí vedkyňa Fričová – rozhovor v *[[Denník N|Denníku N]]* (2021)

Kategória:Osobnosti zo Žiaru nad Hronom
Kategória:Slovenskí biochemici
Kategória:Slovenskí neurológovia
Kategória:Slovenské folkové speváčky
Kategória:Slovenskí speváci-skladatelia
Kategória:Pracovníci Slovenskej akadémie vied
Kategória:Absolventi Prírodovedeckej fakulty Univerzity Komenského
Kategória:Absolventi Lekárskej fakulty Univerzity Komenského v Bratislave